Diari Oficial de la Generalitat Valenciana


Sumari del DOGV 5480, del 29-03-2007 (2007/3967)

ORDE de 23 de febrer de 2007, de la Conselleria de Cultura, Educació i Esport, per la qual es convoca concurs públic per a la concessió d'ajudes a museus i col·leccions museogràfiques permanents reconeguts de la Comunitat Valenciana per al seu funcionament i per a la realització de l'inventari dels seus fons.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3967


Data del document
:   23-02-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * museu
    * protecció del patrimoni

L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificada per Llei Orgànica 1/2006, de 10 d'abril, establix en l'article 49.1.5ª la competència exclusiva de la Generalitat en matèria de patrimoni històric, artístic, monumental, arquitectònic, arqueològic i científic, sense perjuí del que disposa el número vint-i-huit de l'apartat u, de l'article 149 de la Constitució Espanyola. Estes funcions són assignades a la Conselleria de Cultura, Educació i Esport pel Decret 8/2004, de 3 de setembre, del president de la Generalitat, pel qual s'assignen competències a les conselleries.
D'acord amb el que establix l'article 91 de la Llei 4/1998, d'11 de juny, de la Generalitat Valenciana, del Patrimoni Cultural Valencià, correspon a la Generalitat difondre, promoure i conservar el patrimoni artístic moble. Basant-se en això, es convoquen ajudes destinades a fomentar estos objectius, centrades en la subvenció de les despeses de funcionament i de realització de l'inventari dels fons dels museus i col·leccions museogràfiques permanents reconeguts per esta Conselleria.
A la vista de tot això, i fent ús de les facultats conferides per l'article 35 de la Llei 5/1983, de 30 de desembre, de Govern Valencià,
ORDENE
Primer
Convocar un concurs públic per a la concessió d'ajudes als museus i col·leccions museogràfiques permanents reconeguts de la Comunitat Valenciana per al seu funcionament i per a la realització de l'inventari dels seus fons, i s'aproven les bases i el model d'instància que figuren com a annex I i II de la present orde, així com models de declaració responsable que figuren com a annexos III i IV.
Segon
L'import total d'estes ajudes és de cent seixanta-un mil euros (161.000 Euros), que serà satisfet a càrrec de l'aplicació pressupostària 48.76.70.187.00.4, línia de subvenció T0044 del pressupost de la Generalitat per a l'exercici 2007.
DISPOSICIONS FINALS
Primera
Es delega en el director general de Patrimoni Cultural Valencià i Museus la facultat de concedir estes ajudes i se l'autoritza en els més amplis termes possibles perquè dicte les resolucions necessàries per al desplegament i execució d'esta orde.
Segona
La present orde produirà efectes a partir de l'endemà a la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, la present orde, que posa fi a la via administrativa, podrà ser recorreguda potestativament en reposició, o bé directament es podrà interposar un recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació.
En el cas que el recurrent siga una administració pública, caldrà ajustar-se al que disposa l'article 44 de la Llei 29/98, de 13 de juliol, reguladora de la jurisdicció contenciosa administrativa.
València, 23 de febrer de 2007
El conseller de Cultura, Educació i Esport
ALEJANDRO FONT DE MORA TURÓN
ANNEX I
Bases del concurs públic per a la concessió d'ajudes a museus i col·leccions museogràfiques permanents reconeguts de la Comunitat Valenciana per al seu funcionament i per a la realització de l'inventari dels seus fons.
Primera. Objecte de les ajudes
L'objecte d'estes ajudes és col·laborar en les despeses corrents i de funcionament dels museus i col·leccions museogràfiques permanents reconeguts de la Comunitat Valenciana, i en les derivades de la realització de l'inventari dels seus fons.
Segona. Destinataris de les ajudes
Les ajudes tenen com a destinataris als titulars dels museus i col·leccions museogràfiques permanents reconeguts de conformitat amb el que establixen la Llei 4/1998 d'11 de juny de la Generalitat Valenciana, del Patrimoni Cultural Valencià, i l'Orde de 6 de febrer de 1991 de la Conselleria de Cultura, Educació i Ciència sobre el reconeixement de museus i col·leccions museogràfiques permanents (DOGV 28-2-91). Caldrà tindre en tots els casos els requisits que establix l'article 13 de la Llei 38/2003, de 17 de novembre, General de Subvencions, per a obtindre la condició de beneficiari.
No podran sol·licitar la seua participació en el concurs públic convocat per esta orde els museus i col·leccions museogràfiques permanents reconeguts de la Comunitat Valenciana que figuren com a beneficiaris d'una subvenció nominativa per a la mateixa finalitat segons la Llei de Pressupostos de la Generalitat Valenciana per a l'exercici 2006.
Tercera. Dotació d'estes ajudes
Les ajudes a concedir en cap cas superaran l'import màxim de dotze mil euros (12.000 euros) cada una.
Quarta. Criteris de concessió de les ajudes
Per a la concessió de les ajudes es tindran en compte els següents criteris de prioritat, a valorar de manera decreixent en un total de deu punts:
- el major estat de necessitat del museu o col·lecció museogràfica (fins a quatre punts).
- la importància dels fons que s'hi alberga (fins a sis punts).
Quinta. Formalització de sol·licituds
1. Les sol·licituds es dirigiran a la Conselleria de Cultura, Educació i Esport, Direcció General de Patrimoni Cultural Valencià i Museus, i hauran d'incloure la documentació següent:
a) Instància, que es formularà segons el model que figura en l'annex II. Haurà d'estar subscrita per la persona que tinga la capacitat legal de representar el museu, amb l'acord previ adoptat per l'òrgan de l'entitat competent, en la qual figuraran les dades següents: denominació del museu, denominació del titular del museu (incloent-hi NIF o CIF), adreça, telèfon, fax, destí de l'ajuda (prou explícit), dades bancàries on es desitja rebre la subvenció i relació de la documentació que s'adjunta. Per al cas d'institucions privades o patronats dependents de ens públics, ha d'acompanyar-se una còpia legitimada del document fundacional o constitutiu d'estes.
b) Informe que acredite l'estat de necessitat del museu o col·lecció museogràfica.
c) Memòria de l'actuació a subvencionar, en la qual s'ha d'indicar la procedència dels fons econòmics que permeta executar l'actuació per a la qual se sol·licita la subvenció.
d) Previsió de costos econòmics de l'actuació.
e) Les subvencions que s'hagen sol·licitat o que hagen sigut atorgades per altres administracions o ens públics o privats.
f) Declaració responsable de no incórrer en cap de les prohibicions per a ser beneficiari de subvencions, assenyalades en l'article 13 de la Llei 38/2003, de 17 de novembre, General de Subvencions, segons el model que figura en l'annex III a esta convocatòria.
g) Certificacions vigents acreditatives de trobar-se al corrent en les obligacions tributàries amb l'administració Tributària Estatal i de la Comunitat Valenciana, així com en les obligacions enfront de la Seguretat Social, en els termes que preveuen els articles 55 i següents del Reglament de la Llei de Contractes de les Administracions Públiques aprovat per RD 1098/2001 de 12 d'octubre. Queden exonerades d'esta obligació les corporacions locals.
h) Declaració responsable, segons consta en annex IV, en cas que el sol·licitant no siga una corporació local, relativa al compliment de la normativa d'integració laboral de persones amb discapacitat, tot això de conformitat amb el Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per al foment de l'ocupació en les persones amb discapacitat.
2. Les sol·licituds hauran de presentar-se al Registre General d'esta Conselleria, a les direccions territorials de Cultura, Educació i Esport o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Una vegada presentada i registrada degudament la sol·licitud, esta podrà enviar-se per fax a l'òrgan convocant al número de fax 759365303.
3. Només s'admetrà una sol·licitud per entitat sol·licitant.
4. El termini per a la presentació de sol·licituds serà de 20 dies hàbils comptats a partir de l'endemà de la publicació d'esta orde en el Diari Oficial de la Comunitat Valenciana.
5. D'acord amb el que establix l'article 71 de la Llei 30/1992, de 26 de novembre, modificada per Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, si la sol·licitud no reunira els requisits i documents que s'assenyalen en esta base, es requerirà l'interessat perquè, en el termini de deu dies, esmene la falta o perquè adjunte els documents preceptius, amb indicació que, si no ho fa així, se'l tindrà per desistit de la seua petició, després de la resolució prèvia que haurà de ser dictada en els termes que preveu l'article 42 de la mencionada llei.
Sexta. Resolució
1. Per a la valoració i selecció de les sol·licituds es constituirà una Comissió Avaluadora integrada per:
- la cap d'Àrea de Patrimoni Cultural i Museus, que actuarà com a presidenta;
- el cap de l'Àrea de Belles Arts,
- la cap de la Secció de Conservació.
- un tècnic de la Direcció General de Patrimoni Cultural Valencià i Museus.
- un tècnic de Museus, que actuarà com a secretari, amb veu però sense vot.
La Comissió Avaluadora elaborarà una proposta de resolució. El director general de Patrimoni Cultural Valencià i Museus resoldrà per delegació del conseller de Cultura, Educació i Esport. La resolució serà publicada en el Diari Oficial de la Comunitat Valenciana.
2. Si, en el termini de sis mesos comptats des de la publicació de la convocatòria, no es resol esta, s'entendrà que totes les peticions presentades queden desestimades.
Sèptima. Incidències
Qualsevol modificació de les característiques de l'objecte per al qual se sol·licita l'ajuda haurà de comptar amb la conformitat prèvia de la Direcció General de Patrimoni Cultural Valencià i Museus, que s'atorgarà sempre que la modificació no supose, segons el parer de la Comissió Avaluadora, una alteració substantiva del projecte aprovat.
Octava. Modificació de la resolució de concessió
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
L'import de les ajudes en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
Novena. Obligacions dels beneficiaris
Tots els beneficiaris d'estes ajudes queden obligats a complir les bases de la convocatòria, així com a:
a) Presentar, en un termini comprés entre la data de la concessió de la subvenció i el dia 31 d'octubre de 2007 (ambdós inclusivament), la següent documentació, dirigida a la Conselleria de Cultura, Educació i Esport, Direcció General de Patrimoni Cultural Valencià i Museus:
- Quan els museus i col·leccions museogràfiques permanents siguen de titularitat pública, manament de pagament o una còpia degudament legalitzada, que justifique les despeses realitzades per a dur a terme l'activitat per un import igual o superior al de la quantia de l'ajuda concedida.
- Quan els museus i col·leccions museogràfiques permanents no siguen de titularitat pública, una fotocòpia compulsada de les nòmines, contractes de treball i/o factures de les despeses realitzades per a dur a terme l'activitat per un import igual o superior al de la quantia de l'ajuda concedida.
- Memòria de l'activitat realitzada.
b) Acreditar davant de la Conselleria de Cultura, Educació i Esport el compliment dels requisits i les condicions que determinen la concessió de l'ajuda.
c) Sotmetre's a les actuacions de control financer que corresponen a la Intervenció General, en relació amb l'ajuda concedida.
d) Comunicar a la Conselleria de Cultura, Educació i Esport l'obtenció d'ajudes per a esta finalitat, procedent de qualssevol administracions o ens públics.
Deu. Pagament de les ajudes
El pagament de l'ajuda concedida es farà efectiu després de l'aportació per part del beneficiari d'esta de la documentació a què es referix la base novena, apartat a). L'ajuda només es farà efectiva si es justifica l'execució prèvia de l'activitat i de la despesa per part del beneficiari.
Onze. Reintegrament de quantitats percebudes.
Correspondrà el reintegrament de les quantitats percebudes i l'exigència de l'interés de demora des del moment del pagament de l'ajuda fins a la data en què s'acorde que cal procedir al reintegrament en els següents casos, d'acord amb el que establix l'art. 37 de la Llei 38/2003, de 17 de novembre, General de Subvencions:
a) Obtenció de la subvenció falsejant les condicions requerides per a això o ocultant aquelles que ho haurien impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient.
d) Incompliment de l'obligació d'adoptar les mesures de difusió contingudes en la base octava.
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a esta mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.
f) Incompliment de les obligacions imposades per l'administració als beneficiaris, així com dels compromisos per estos adquirits, amb motiu de la concessió de la subvenció, sempre que afecten o es referisquen al mode en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.
g) Incompliment de les obligacions imposades per l'administració als beneficiaris, així com dels compromisos adquirits per estos, amb motiu de la concessió de la subvenció, diferents dels anteriors, quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i la regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.
h) L'adopció, en virtut del que establixen els articles 97 a 89 del Tractat de la Unió Europea, d'una decisió de la qual es derive una necessitat de reintegrament.
Igualment, en el supòsit previst en el paràgraf segon de la base octava, quan l'ajuda principal siga de la Generalitat procedirà el reintegrament de l'excés obtingut sobre el cost de l'activitat realitzada.
En cas que el compliment dels beneficiaris s'aproxime de manera significativa al compliment total i siga acreditat per estos una actuació inequívocament tendent a la satisfacció dels seus compromisos, la quantitat a reintegrar estarà determinada segons el principi de proporcionalitat per l'aplicació dels criteris enunciats en el paràgraf n) de l'apartat 3 de l'article 17 de la Llei 38/2003, de 17 de novembre, General de Subvencions.
Dotze. Inspecció i suport tècnic
La Direcció General de Patrimoni Cultural Valencià i Museus podrà inspeccionar en qualsevol moment l'estat de les col·leccions subvencionades, així com el desenvolupament de l'actuació subvencionada.
Tretze. Publicacions
Els beneficiaris es comprometen a citar que han gaudit d'una ajuda concedida per la Conselleria de Cultura, Educació i Esport en qualsevol publicació resultant de l'activitat per a la qual es va concedir l'ajuda.